ÅRSMØTE 2013 – STRANDPARKEN BÅTFORENING

DATO:	25.03.2014

KL:	19:00 – 20:00

STED:	STRANDPARKEN BARNEHAVE

Årsmøtet behandler og gjør vedtak om:

Godkjenning av dagsorden, valg av ordstyrer og referent

Protokoll fra forrige årsmøte - oppfølging av saker

Årsberetning

Foreningens revisorbekreftede regnskap for foregående år

Planer og budsjetter for kommende år, herunder fastsettelse av kontingent/årsavgift, godtgjørelse til tillitsvalgte og eventuelle gebyrer

Valg av styre, revisor og valgkomite

Innkomne forslag (som må være styret i hende minst 3 uker før årsmøtet)

Endringer i vedtekter og havnereglement. Forslag fra styret legges ut på www.strandparken.no/mail innen 2 uker før årsmøtet

Forslag som skal behandles på årsmøtet skal være sendt skriftlig til styreleder senest mandag 4. mars 2014. Mail: baatforeningen@strandparken.no

Alle medlemmer er hjertelig velkommen.

Alle vedlegg til årsmøtet ligger på:	www.strandparken.no.

For styret i Strandparken båtforening

Jan Mathisen

Leder

Strandparken båtforening informerer på www.strandparken.no, og på mail til de medlemmer som har oppgitt sin mailadresse. Vi informerer ikke lenger i form av skriv i postboksen til det enkelte medlem. Ønsker du å motta informasjon, og har du tidligere ikke oppgitt mailadresse, så send følgende informasjon til: baatforeningen@strandparken.no og opplyse om følgende; mailadresse mobilnummer Bakgrunnen er at vi; ønsker å benytte mailadresse til å sende ut informasjon som vi ikke ønsker å legge ut på www.strandparken.no (gjelder for eksempel oversikt over hvem som eier båtplasser). ønsker å benytte mailadresse til å sende ut medlemskontigent mobilnummer er greit å ha i tilfelle det er behov for å ta snarlig kontakt med medlemmer

Sak c:	Årsberetning Strandparken båtforening 2013

Det er avholdt 3 styremøter i 2013.

Det er gjennomført 3 dugnader i 2013. En på våren knyttet til dugnad for hele Strandparken velforening, og en i september knyttet til klargjøring/rydding av båthavn for vinteren. Videre ble det gjennomført en mindre dugnad i oktober for å ta opp uteliggere slik at eventuell is ikke gjør skade.

Styret har hatt kontakt med entreprenør for fjerning av stein i innløpet til havneanlegget. Entreprenør har vært i havnen for å utføre bestilt oppdrag, men lekteren har vært for stor. Båtforeningen har avtale med entreprenør om å utføre oppdraget når entreprenør er i området med lekter av hensiktsmessig størrelse. Kostnaden er budsjettert i budsjettet for 2014.

Det er utført internkontroll på det elektriske anlegget, og det er utført diverse reparasjoner. Det elektriske anlegget er ikke av tilfredsstillende kvalitet. Pga høy vannstand i jul/nyttår, er det mest sannsynlig kommet vann inn i koblingsbokser festet på utsiden av bryggekanten. Videre er det mest sannsynlig jordingsfeil som ikke er lokalisert, og som bidrar til at bryter for landstrøm slår ut hele tiden. Det er innhentet pris for å reparerer skadene som følge av høy vannstand. Hva det koster å finne og utbedre jordingsfeil vet vi ikke. Styret vurderer det dithen at anlegget bør skiftes ut. El anlegget er 13 år og utsatt for vær og vind, slit og elde. Styret vet ikke hva nytt anlegg vil koste. Det er avsatt kr. 100.000,- i budsjett 2014, og nytt styre bør umiddelbart utarbeide anbudsgrunnlag og innhente anbud fra aktuelle leverandører.

Også for vinteropplag 2013/2014 er det etablert søknadsprosess for plassering av båter i vinteropplag, og tildeling og opptak har fungert greit

www.strandparken.no benyttes til informasjon til medlemmene

Sak d: Foreningens revisorbekreftede regnskap for foregående år

Revisors vurderinger av regnskapet for Strandparken båtforening 2013 følger vedlagt

Sak e: Planer og budsjetter for 2014

Strandparken Båtforening
Budsjett og regnskap 2013 og budsjett 2014
Beskrivelse	Note	Budsjett 13	Regnskap 13	Budsjett 14
Medl. Kontingent	137 400	137 100	137 100
Sum driftsinntekter	137 400	137 100	137 100
Adm.kost	1 000	1 150	1 000
Honorarer	4 000	4 000	4 000
Drtift/Vedlikehold	1	30 000	10 375	140 000
Strøm	2	9 000	8 000
Forsikring	2 200	2 587	2 800
Sum driftskostnader	46 200	18 112	155 800
Driftsresultat	91 200	118 988	-18 700
Renteinntekter	31	1 042	1 000
Renteutgifter	23 160	23 779	13 000
Resultat/oveskudd	68 071	96 251	-30 700
Balanse
Molo	344 693
Bankbeholdning	94 625
Sum Eiendeler	439 318
Egenkapital IB	164 399
Årets overskudd	96 251
Egenkapital UB	260 650
Lån SP1	178 669
Lån andre	0
Sum gjeld	178 669
Sum EK og gjeld	439 319
Noter
1: Budsjett, Fjerning av stein kr. 35000 + El anlegget 100000 + diverse 5000. Fjerning av stein er oppfølging av årsmøtet 2013 (se årsberetning), El anlegget er styrets anbefaling til årsmøtet om å investere i helt nytt El anlegg (se årsberetning)
2: Regnskap, Faktura ikke mottatt, 2 års forbruk er budsjettert for 2014

Sak f: Valg av styre

Valgkomiteen legger frem forslag i årsmøtet

Sak g: Innkomne forslag

Ingen forslag innkommet innen fristen 4. mars 2014.

Sak h: Endringer i vedtekter og havnereglement.

Styret foreslår følgende endringer i havnereglementet, og ber om årsmøtets tilslutning til endring i havnereglement og overgangsordning:

Nytt punkt 3d:

Av hensyn til beboere i området rundt båthavnen (støy fra mast/rigg ved vind) er det ikke anledning til å ha seilbåter i båthavnen. Unntak gjelder for medlemmer som idag har seilbåt liggende i båthavnen. Disse er ansvarlig for å sikre at mast/rigg ikke skaper støy som er til sjenanse for beboere i området rundt båthavnen.

Styret foreslår følgende unntak og overgangsordning i forbindelse med endringen:

Bestemmelsen skal forstås slik at medlemmer av båtforeningen som i dag har seilbåt liggende i båthavnen, ikke skal omfattes av endringene i havnereglementet.

Det inntas et punkt i havnereglementet som stiller krav til medlemmer som i dag eier seilbåt som ligger i båthavnen om å ta ansvar for at mast/rigg ikke genererer støy til ubehag for beboerne i området

For alle medlemmer som leier ut båtplass til leietakere som har seilbåt, så skal leieforholdet avsluttes i løpet av 2014 slik at det ikke leies ut båtplass til leietakere med seilbåt fra og med 2015..